«Аялар хуьнин югъ»-мярекатдин план –сценарий. Вед:- Чин виридан рик!ин хиял-

Азад,ислягь Ватан хьун я !

Бахтлубур яз гьар са аял, Гележегни хъсан хьун я ! Саламалек, азиз балаяр ва мугьманар.Къе чна гатун сад лагьай югъ,гьак!ни виридалайни гуьрчег,экуь сувар къаршиламишзава,И сувар дуьньядал алай вири аялри кьиле тухузва. Виридуьньядин аялар хуьнин югъшколайра, аялрин бахчайра гегьеншдиз къаршиламишзава.Школайра спортдин рекьяй акъажунар кьиле тухузва,концертар гьазурзава. Гъвеч!и аялри чилерал шикилар ч!угвазва: михьи цав,диде,буба,гъилер кьунвай аялар къалурзава. Сифте яз и сувар 1950\_йисуз къаршиламишна. Аялрин югъ тебрикна алатай асирдин 20 лагьай йисара . И сувариз вичин пайдахни ава. Адал «Чил» къалурнава. Къерехрай гъилер кьунвай аялрин шикилар ала.Пайдахдин чил экуь къацу рангунинди я. Къацу ранг-вилик фин,ч!ехи хьун , цуьк акъудун лагьай ч!ал я. Къе чна, азиз балаяр, тухдалди къугъунар ва шадвилер ийида.

(кваса къведа,гьиниз атанат!а тийижир амалар ийида, аялриз кич!е жеда)

Кваса:-- Саламалек, виридаз! Зун гьиниз акъатна? Куьн вужар я?

Аялар :- Алексалам ! Чун аялар я! Къе чаз аялар хуьнин сувар я!

Ведущ:--Квез вуч герек я? Куьн гьиниз физва?

Кваса: --Зун хазинадихъ къекъвезва, къизилрихъ,девлетрихъ.

Ведущ:--Ак! ят!а, квевай масаниз тефейт!ании жеда, квез къизилар жагъанва.

Кваса:--Зун гъавурда акьазвач. Къизилар гьинва? Заз са къизилни аквазвач!

Ведущ:-Гьик! Квез аквазвач и девлет. Вири куьн вилик ква-аялар(аялар къалурзава)

Кваса:--Заз хъуьруьн гъимир, ибур къизилар яни? Я нур гузвач , я алук!из жезвач, я маса гуз жезвач. Ваъ! (Аялрин патав фидава сасадаз килигда)

Ведущ:--Исятда чна квез къалурда, аялар уьмуьрда виридалайни зурба девлет тирди ва абурулай ч!ехи девлет ,хазина мад авачирди. Маса девлет герекни авач! Чин балайриз шиирар к!елиз к!анзава. Ша чна абуруз яб гун.(аялри шиирар к!елзава)

Кваса:--Вуч хьана кьван? Квевай зун ч!алахъариз хьанач? Шиир зазни чида. Яб акала: Яру- цару пекерин ,

Партал алай кас я зун.

Емиш гъидай цуькверин, шумал буйдин таз я зун.

Мани лугьуз, кьуьл ийиз,

Залай к!убан вуж ава?

Лугьуз\_хъуьрез къугъвадай,

Эллерин шад рик! я зун.

Зегьмет пара ч!угвадай,

Амалдар кваса я зун.

Аял:--Кваса халу,ят!а яб акала, чна гьик манияр лугьузвата( аялри «Ислягьвал» мани тамамарда).

Кваса:--Эхь! Мани хъсанди я, гуьрчегди я , амма им къизил лагьай ч!ал туш. А рушар куьн гьамиша шехьзавайбур я.

Аялар:--Ваъ ! Чун шехьзавайбур туш. Килиг кван чна гьикьван иер кьуьлер ийизват!а?(Рушарин кьуьл)

Ведущ:--Куьн килиг! Чин гадаяр гьикьван вик!егь, къуватлубур ят!а.

1. Гъилер кьадай акъажунар
2. Канат ялун

Кваса:--Эхь ,аялар,куьне зун к1еве туна,вуч лугьудатани чидач.

Ведущ:\_\_Чин аялар-чин девлет,хазина,къизилар тирдан ч!алахъ хьун патал килиг,чин аялар гьикьван акьуллубур ят!а.Чна исятда «Чира ва гьуьрмет ая» викторина кьиле тухуда.

Миск!алар

1.Яру экв кайила,тамамарда регьят закон(акъваз)

2.Рекьелай эляч!из куьмек гузва

Вич югъди-йифди кузва

Вичи къацу,хъипи,яру экв гузва(светофор)

1. Ихьтин лишан вуч я?

Машинриз « акъваз» лугьузва

Алада куьн, инсанар,

Ч!улав-,лацу рехъ куьд я(к!вачин рехъ)

1. Лишан я –ч!улав т!еквен

Белки ам хъалхъам ят!а?

Фикир ая , аялар,

Вуч ада лугьузват!а(тоннель)

5. Диде-буба шехь тавун патал

Жавабдарвал чна къачузва

Аялар саламат хьун патал, «Мукъаят хьухь , шофер»,-лугьузва( мукъаят хьухь, аялар). Вири аялар кьве командадиз пай жеда ва эстафетаяр къугъвада. Кваса:--Эхь ,аялар, квез гаф авач. Квез баркалла!Зун рази я,куьне зун ч1алахъарна. Куьне зун шадарна.Куьн акьуллубурни я,къуватлубурни.Квелай гзаф крар алакьзава. Куьн дугъриданни «къизилар» я! Ведущ:--Гила,балаяр, чна нетижаяр кьада. Сад лагьайди:чи мугьмандиз-Кваса халудиз ,балаяр,къизилар чи бахчадай жагъана-абур куьн я!Виридалайни к!ани къизилдин балаяр,и гуьрчег юкъуз,куьн сувариз заз квез мадни мубарак ийиз к1анзава. Къуй квехъ гьамиша сагъ чан, рик1ера шадвал , сивел мили хъвер хьурай, куьн садрани начагъ жемир,играмибур. Кьвед лагьайди,балаяр заз чин конкурсдин гъалибчийриз грамотаяр гуз канзава. 1.Хъсан шикилдай 2.Гъилер кьунай 3.Хъсан иштирак авунай (аялриз граммотаяр гун) Пуд лагьайди, балаяр,чаз къе чи райондин КЦСОН-дай мугьманар атанва,чин аялриз сувар мубарак ийиз савкьватарни гваз. Ша чна абуруз са гаф гун(мугьманриз гаф) (Аялри вирида «Балаяр» манидал шад кьуьл ийида).